Saïd Aouita

Saïd Aouita (; Kenitra, Gharb-Chrarda-Beni Hssen, Maroko, 1959ko azaroaren 2a -) atleta ohi marokoarra da, hainbat garaipen eta munduko marka laga dituena, ertaineko distantzietan batez ere.

 Biografia 
Bere aurretik mundu mailako iraupeneko lasterkari afrikar eta magrebtarrik izan bazen ere, Said Aouitak iraupen erdiko lasterketara hedatu zuen afrikarren nagusitasuna, bera izan baitzen horretan errege 1980ko hamarkadan, atleta britainiarrei aurrea hartuta.

Honako mundu errekor hauek izan zituen: 1.500 metrokoa (1985), 2.000 metrokoa (1987), bi miliakoa (1987) eta 3.000 metrokoa (1989).

Bere garaipenetan nabarmentzekoak dira 5.000 metroko 1984ko olinpiar titulua eta 1987ko mundukoa, eta pista estaliko 3.000 metroko 1989ko munduko titulua.

1.500 metrokoan berriz brontzezko domina besterik ez zuen irabazi 1983ko Munduko txapelketan, 1985-1991 bitartean 1.500eko eta miliako 39 lasterketa irabazi baldin bazituen ere jarraian.

1979-1989 bitartean korritu zituen 5.000 metroko lasterketa guztiak irabazi zituenAouita, Said Mcnbiografias.com.

1985-1987 bitartean 44 lasterketa irabazi zituen jarraian, distantzia guztietan.

Erretiratu zenerako izan diren lau marka onenetatik bi eskuratuak zituen 1.500 metrotan, hiru marka onenetatik bi miliakoan, bederatzietatik bost 3.000 metrotan eta hamabietatik sei 5.000 metrotan.

Ez zuen Bartzelonako Olinpiar Jokoetan parte hartzerik izan, min hartuta zegoelako, eta betiko utzi zuen atletismoa.

 Palmares hautatua 

{| class="infotaula" style="width: 25em; font-size: 95%;"
|- bgcolor="#eeeeee" align=center
! colspan="3" | Palmaresa
|- bgcolor="#dddddd" align=center
! colspan="3" | Olinpiar Jokoak
|- align=center bgcolor=white
|bgcolor=gold| Urrea ||1984ko Udako Olinpiar Jokoak (Los Angeles) ||5.000 metroko lasterketa
|- align=center bgcolor=white
|bgcolor="#cc9966"| Brontzea ||1988ko Udako Olinpiar Jokoak (Seul) ||800 metroko lasterketa
|-
 Munduko Atletismo Txapelketak Urrea 1987 (Erroma) 5.000 metroko lasterketa Brontzea 1983 (Helsinki) 1.500 metroko lasterketa

 Erreferentziak 

 Kanpo loturak 
  Saïd Aouita Sports-reference.com

Kategoria:Marokoko atletak
Kategoria:Iraupen-lasterkariak
Kategoria:1984ko Udako Olinpiar Jokoetako dominadunak
Kategoria:1988ko Udako Olinpiar Jokoetako dominadunak
Kategoria:1992ko Udako Olinpiar Jokoetako atletak
Kategoria:1984ko Udako Olinpiar Jokoetako atletak
Kategoria:1988ko Udako Olinpiar Jokoetako atletak
Kategoria:Munduko errekordunak atletismoan
Kategoria:Olinpiar Jokoetako urrezko dominadunak atletismoan
Kategoria:Olinpiar Jokoetako brontzezko dominadunak atletismoan